Kowa Seki

Matemàtich.
Kowa Seki o Takakazu Seki a l'era nassù a Fujioka anviron dël 1642 e a l'é mòrt a Tokyo dël 1708.

Seki a aparten a la prima fas dël Wasan.
Soa biografìa a l'é pa tutafàit ciàira.
A dovrìa esse dventà ant ël 1676 un cit fonsionari ëd la provinsa ëd Kōfu; pì tard, dël 1704, a l'é stàit ciamà a 'n pòst da fonsionari ant ël goern dël Shōgun.

 Sò travaj 
Ant lë studi d'un sistema ëd 3 equassion algébriche arduvìbil a 'n sistema d'equassion linear, Seki a l'ha anventà ël determinant ëd la matris dij coefissient.
Tutun cost'idèja novatris a l'ha nen avù 'd séghit, ij sò anteresse e coj dij sò anlev as son virasse vers d'àutri soget.

Seki a l'ha ëdcò travajà a l'elaborassion dël calendari.
Sò angagg ant la matemàtica aplicà a l'é pitòst n'ecession antra ij matemàtich dël Wasan.

 Euvre prinsipaj 
Hatsubi sanpō (1674)
A consist dle rispòste ai 15 esercissi ampegnativ smonù da Sawaguchi an sò lìber Kokin sanpō ki dël 1670.

D'àutri travaj ëd Seki a son ëvnù ëd conossensa pùblica mach apress soa mòrt, për euvra dij sò anlev.
Për costi a l'é nen possìbil dé na daitassion precisa.

Seki, Kowa
Seki, Kowa